Ḿfág Yósəb nyé nâ: Ǹtondôbə a ngáfúbū sí dzīé. Énye a wóge ai m̀bəmbə ofob yǎ ā sɔ́ á yób ai á édɔ̄g ébé á sī. 14Míḿbəmbə mí byə́m mísə̄ yā ńlō dzóbo ǎ bɔ̄ nâ bí naŋ, míḿbəmbə mí byə́m mísə̄ myáfái á ngɔn ésə, 15míḿbəmbə mí byə́m myáwúm á miǹkǒl mí kōbá ai á miǹkǒl mí kɔ́m. 16ai míḿbəmbə bífáī yā byádzyé ńnam á túd ai bibumá bísə̄ yā mān áfan: bísə̄ bí bɔ́dígī Yósəb ǹtóm ńkúkúmá, nyé yǎ bə́ ngáfúbū á zāŋ bəbə́nyāŋ. 17A nə etɔŋ ńtól ńnóm nyag, olugú ai nyé, tɔ́ŋ dzīé é nə tɔ́ŋ nyād, a yí bímī məyɔŋ ai dzɔ a kələ kwí á mə̄kúg mə́ sí. Éyə miǹkunda mí Éfraím mí nə́ nálā, éyə bakúdā bə́ Manasé bə́ nə́ nálā. 18Ḿfág Zabulón nyé nâ: Tǎg ǎ Zabulón, á mulu móe, ai wa Ísakâr á bibə̌m bíe étēde. 19Bábāndi məyɔŋ á miǹkǒl mâzu lugu Ńtondôbə, mə́ vâ mətúnuŋa mə́ sósōó, amú bâdudu ábə̄ bɔ́ ákūmá yā máŋ ai édí yā á sɔ̄lɔ́ á ńsə̄ləg étē. 20Ḿfág Gad, nyé nâ: Mvɔ̌m é bɔ̄ɔ̄g ai ényɔ́ á nénē Gad ! Gad a bɔ̂ anə́ ńgāl émgbə́m, a nyab enam ngə́ ǹló é tsíd ā ndəm bi. 21A ngátɔ́b é ngab miǹtól mí byə́m míé, ńdɔ a ngáyén naa ngab ǹkúkúmá yawóge ai nyé, a sɔ́ anə́ ńkúkúmá áyɔŋ, a mǎn dzálā sósōó Ǹtondôbə, ai məbéndé móé ású Ísraɛ̂l. 22Ḿfág Dan nyé nâ: Dan a nə etɔŋ émgbə́m yā yáyógobo ósū, a tádigi á Bashân.